****

**แผนการจัดการเรียนรู้ที่ ๗**

**หน่วยการเรียนรู้ที่ ๖** กลุ่มคำและประโยค  **เรื่อง** กลุ่มคําและประโยค

**วิชาหลักภาษาไทย ท๓๓๒๐๕ กลุ่มสาระการเรียนรู้ภาษาไทย**

**ชั้นมัธยมศึกษาปีที่ ๖ ภาคเรียนที่ ๑ ปีการศึกษา ๒๕๖๑ เวลาเรียน ๖ คาบ**

**ผู้สอน**  นางสาวมธุมิส สมานทรัพย์

**ผลการเรียนรู้ที่คาดหวัง**

 เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลัง ของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ วิเคราะห์โครงสร้างประโยคได้

**จุดประสงค์การเรียนรู้**

๑. นักเรียนสามารถบอกลักษณะของประโยคแต่ละชนิดได้

 ๒. นักเรียนสามารถวิเคราะห์โครงสร้างประโยคแต่ละชนิดได้

 ๓. นักเรียนมีความมุ่งมั่นในการทำงาน

**สาระสำคัญ**

 ประโยคเกิดจากการนำคำและกลุ่มคำมาร้อยเรียงกัน โดยคำและกลุ่มคำนี้ต้องมีการลำดับตามหน้าที่ ตำแหน่ง และชนิดของคำแต่ละประเภทที่มีความเกี่ยวเนื่องกันในทางไวยากรณ์ การศึกษาหลักภาษาต้องวิเคราะห์โครงสร้างประโยคซับซ้อน เพื่อให้สามารถสร้างประโยคที่สละสลวย สื่อความหมายได้ชัดเจน

**สาระการเรียนรู้**

 **๑.** ลักษณะของประโยคความเดียว ประโยคความรวม ประโยคความซ้อน และประโยคซับซ้อน

 ๒. หลักการวิเคราะห์ประโยคความเดียว ประโยคความรวม ประโยคความซ้อน และประโยคซับซ้อน

**คุณลักษณะอันพึงประสงค์**

 ๑. ใฝ่เรียนรู้

 ๒. มุ่งมั่นในการทำงาน

**สมรรถนะสำคัญ**

 ความสามารถในการคิด เป็นความสามารถในการคิดวิเคราะห์

**กิจกรรมการเรียนรู้**

 **ชั่วโมงที่ ๑ – ๓**

 **ขั้นนำ**

 ๑. ครูติดบัตรคำ ๗ คำลงบนกระดาน ได้แก่ คำว่า “ไก่” “ออก” “แม่” “ไข่” “ซื้อ” “กิน” “ฉัน”

 ๒. ครูให้นักเรียนนำคำที่กำหนดให้มาเรียบเรียงใหม่ให้ได้ใจความ เช่น “แม่ไก่ออกไข่” “ฉันกินไก่” “แม่ซื้อไข่” เป็นต้น

 ๓. ครูเชื่อมโยงให้นักเรียนสังเกตว่า คำที่นักเรียนนำมาเรียงต่อกันให้ได้ใจความ เรียกอีกอย่างหนึ่งว่า ประโยค

 **ขั้นสอน**

 ๑. ครูให้นักเรียนทบทวนความรู้เรื่อง ชนิดและหน้าที่ของคำทั้ง ๗ ชนิด และวลี โดยครูกระตุ้นให้นักเรียนร่วมกันแสดงความคิดเห็น จากนั้นครูควรยกตัวอย่างเพื่อให้นักเรียนแยกได้ว่าเป็น คำ วลี หรือประโยค ตัวอย่าง

 คำ เสื้อสีแดง หนังสือเรียน

 วลี เสื้อสีแดงตัวใหญ่ หนังสือเรียนบนโต๊ะ

 ประโยค เสื้อสีแดงตัวใหญ่มีสีสันสวยงาม หนังสือเรียนบนโต๊ะเป็นของฉัน

 ๒. ครูอธิบายเพิ่มเติมเกี่ยวกับการประกอบคำ คำเมื่อเรียงประกอบเป็นประโยคแล้วอาจจะเป็นวลีประเภทต่างๆ ได้ เช่น นามวลี กริยาวลี วิเศษณ์วลี เป็นต้น พร้อมยกตัวอย่างประกอบเพื่อให้นักเรียนเข้าใจได้ชัดเจน

 ๓. ครูให้ความรู้แก่นักเรียนเรื่องประโยคความเดียว ประโยคความรวม และประโยคความซ้อน ว่ามีลักษณะอย่างไร สามารถวิเคราะห์ได้อย่างไรบ้าง โดยใช้สื่อ Powerpoint อธิบายลักษณะพร้อมยกตัวอย่างประกอบการอธิบาย ระหว่างที่ครูสอนต้องคอยถามนักเรียนเพื่อวัดความเข้าใจของนักเรียน

 ๔. ครูให้นักเรียนทำแบบฝึกหัดเรื่อง “ประโยค” จำนวน ๓๐ ข้อ เวลา ๒๐ นาที หลังจากนั้นครูและนักเรียนร่วมกันเฉลยและวิเคราะห์คำตอบไปพร้อมๆกัน รวมถึงการตอบข้อสงสัยในเรื่องประโยคทั้ง ๓ ชนิดข้างต้น ก่อนจะขึ้นเรื่องประโยคซับซ้อน

 ๕. ครูให้นักเรียนทำกิจกรรม “วิเคราะห์โครงสร้าง ความต่างของประโยค” โดยให้นักเรียนแบ่งกลุ่มกลุ่มละ ๔-๕ คน โดยครูจะกำหนดคำให้ในแต่ละกลุ่ม โดยไม่ซ้ำกัน หลังจากนั้นให้นักเรียนสร้างประโยคความเดียว ประโยคความรวม และประโยคความซ้อน อย่างละ ๑ ประโยค ให้นักเรียนช่วยกันระดมความคิด แล้ววิเคราะห์โครงสร้างของประโยค ลงในใบกิจกรรม “วิเคราะห์โครงสร้าง ความต่างของประโยค” กำหนดเวลา ๒๐ นาที และสุ่มกลุ่มนักเรียน ๓ กลุ่ม มาอภิปรายหน้าชั้นเรียน

 ๖. ครูให้นักเรียนร่วมกันตอบคำถามผ่านกิจกรรม “ตอบให้ได้ ทายให้ถูก” โดยตั้งคำถามผ่านสื่ออิเล็กทรอนิกส์ Kahoot เรื่องชนิดของประโยค

**ขั้นสรุป**

๖. ครูและนักเรียนร่วมกันอภิปรายความรู้ที่ได้จากการเรียนในชั่วโมงนี้ โดยการใช้คำถาม

 ประโยคความเดียว ความรวม และความซ้อนมีลักษณะอย่างไร

 **ชั่วโมงที่ ๔-๖**

 **ขั้นนำ**

 ๑. ครูทบทวนเรื่องประโยคความเดียว ประโยคความรวม และประโยคความซ้อน ที่เรียนไปในชั่วโมงที่แล้ว โดยให้วิเคราะห์ประโยคต่อไปนี้

 คนงานหลับเมื่อหัวหน้าไม่อยู่

 คนดีที่ทำงานเพื่อส่วนรวมควรได้รับการยกย่อง

**ขั้นสอน**

 ๓. ครูให้ความรู้แก่นักเรียนเรื่องประโยคซับซ้อนแต่ละชนิด ได้แก่ ประโยคความเดียวซับซ้อน ประโยคความรวมซับซ้อน ประโยคความซ้อนซับซ้อน ว่ามีลักษณะอย่างไร สามารถวิเคราะห์ได้อย่างไรบ้าง โดยใช้สื่อ Powerpoint และใบความรู้เรื่อง “ประโยค” อธิบายลักษณะพร้อมยกตัวอย่างประกอบการอธิบาย ระหว่างที่ครูสอนต้องคอยถามนักเรียนเพื่อวัดความเข้าใจของนักเรียน

 ๔. ครูให้นักเรียนทำใบกิจกรรมเรื่อง “ประโยคซับซ้อน” กำหนดเวลาที่ ๑๕ นาที

 ๕. ครูให้นักเรียนทำกิจกรรม “ตอบให้ได้ ทายให้ถูก” จากสื่ออิเล็กทรอนิกส์ Kahoot โดยแบ่งกลุ่มนักเรียนออกเป็น ๔-๕ คน โดยตอบคำถามผ่านเกมในเว็บไซต์ Kahoot เพื่อวัดความเข้าใจในเรื่องประโยคแต่ละชนิด

**ขั้นสรุป**

๖. ครูและนักเรียนร่วมกันอภิปรายความรู้ที่ได้จากการเรียนในชั่วโมงนี้ โดยการใช้คำถาม

 ประโยคความเดียวซับซ้อน ความรวมซับซ้อน และความซ้อนซับซ้อนมีลักษณะอย่างไร

**สื่อการเรียนรู้**

๑. ใบความรู้เรื่อง “ประโยค”

๒. ใบกิจกรรมเรื่อง “ประโยค”

๓. ใบกิจกรรมเรื่อง “วิเคราะห์โครงสร้าง ความต่างของประโยค”

๔. ใบกิจกรรมเรื่อง “ประโยคซับซ้อน”

๔. สื่ออิเล็กทรอนิกส์ Kahoot เรื่องชนิดของประโยค

๕. สื่อ powerpiont เรื่องชนิดของประโยค

**แหล่งการเรียนรู้**

จิตต์นิภา ศรีไสย์และประนอม วิบูลย์พันธุ์. **หลักภาษาและการใช้ภาษาไทย.** กรุงเทพฯ: สำนักพิมพ์ บริษัทพัฒนาคุณภาพวิชาการ (พว.) จำกัด, ๒๕๕๗.

ศึกษาธิการ, กระทรวง. (๒๕๕๑). **วิวิธภาษา ชั้นมัธยมศึกษาปีที่ ๓.** กรุงเทพฯ : ชุมนุมสหกรณ์

การเกษตรแห่งประเทศไทย.

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ** ประโยคเกิดจากการนำคำและกลุ่มคำมาร้อยเรียงกัน โดยคำและกลุ่มคำนี้ต้องมีการลำดับตามหน้าที่ ตำแหน่ง และชนิดของคำแต่ละประเภทที่มีความเกี่ยวเนื่องกันในทางไวยากรณ์ การศึกษาหลักภาษาต้องวิเคราะห์โครงสร้างประโยคแต่ละชนิด เพื่อให้สามารถสร้างประโยคที่สละสลวย สื่อความหมายได้ชัดเจน | ใบกิจกรรมเรื่อง “ประโยค” | แบบประเมินคะแนนใบกิจกรรมเรื่อง “ประโยค” | ถูกให้ ๑ คะแนนผิดให้ ๐ คะแนน |
| ใบกิจกรรมเรื่อง “วิเคราะห์โครงสร้าง ความต่างของประโยค” | แบบประเมินคะแนนใบกิจกรรมเรื่อง “วิเคราะห์โครงสร้าง ความต่างของประโยค” |
| ใบกิจกรรมเรื่อง “ประโยคซับซ้อน”  | แบบประเมินคะแนนใบกิจกรรมเรื่อง “ประโยคซับซ้อน”  |
| **คุณลักษณะอันพึงประสงค์**๑. ใฝ่เรียนรู้๒. มุ่งมั่นในการทำงาน | ใบกิจกรรมเรื่อง “ประโยค” | แบบประเมินคะแนนใบกิจกรรมเรื่อง “ประโยค” | ทำงานครบถ้วน เรียบร้อย และถูกต้อง |
| ใบกิจกรรมเรื่อง “วิเคราะห์โครงสร้าง ความต่างของประโยค” | แบบประเมินคะแนนใบกิจกรรมเรื่อง “วิเคราะห์โครงสร้าง ความต่างของประโยค” |
| ใบกิจกรรมเรื่อง “ประโยคซับซ้อน”  | แบบประเมินคะแนนใบกิจกรรมเรื่อง “ประโยคซับซ้อน”  |
| **สมรรถนะ**ความสามารถในการคิด เป็นความสามารถในการคิดวิเคราะห์ | ใบกิจกรรมเรื่อง “ประโยค” | แบบประเมินคะแนนใบกิจกรรมเรื่อง “ประโยค” | ถูกให้ ๑ คะแนนผิดให้ ๐ คะแนน |
| ใบกิจกรรมเรื่อง “วิเคราะห์โครงสร้าง ความต่างของประโยค” | แบบประเมินคะแนนใบกิจกรรมเรื่อง “วิเคราะห์โครงสร้าง ความต่างของประโยค” |
| ใบกิจกรรมเรื่อง “ประโยคซับซ้อน”  | แบบประเมินคะแนนใบกิจกรรมเรื่อง “ประโยคซับซ้อน”  |

ลงชื่อ.......................................................ผู้สอน

 (อาจารย์มธุมิส สมานทรัพย์)

**บันทึกหลังการสอน**

**๑. ผลการสอน**

.............................................................................................................................................................................. .............................................................................................................................................................................. .............................................................................................................................................................................. .............................................................................................................................................................................. ..............................................................................................................................................................................

**๒. ปัญหาและอุปสรรค**

.............................................................................................................................................................................. .............................................................................................................................................................................. ..............................................................................................................................................................................

**๓. ข้อเสนอแนะ**

.............................................................................................................................................................................. .............................................................................................................................................................................. ..............................................................................................................................................................................

 ลงชื่อ......................................................ผู้สอน

(อาจารย์มธุมิส สมานทรัพย์)

**ความเห็นของหัวหน้ากลุ่มสาระการเรียนรู้วิชาภาษาไทย**

.............................................................................................................................................................................. ..............................................................................................................................................................................

 ลงชื่อ................................................................

 (อาจารย์ภาคภูมิ คล้ายทอง)

 หัวหน้ากลุ่มสาระการเรียนรู้วิชาภาษาไทย

**ความเห็นของรองผู้อำนวยการโรงเรียนฝ่ายวิชาการ**

.............................................................................................................................................................................. ..............................................................................................................................................................................

ลงชื่อ................................................................

 (อาจารย์ ดร. สุดารัตน์ ศรีมา )

 รองผู้อำนวยการฝ่ายวิชาการ